ང་ལུམ་སྦྱར་གསུམ་

༸ རྒྱལ་བ་སྐུུུུུུུུུུུུུུུུུུུུུུ་ཕྲེང་བདུན་པའི་སྐབས་སུ་བོད་གཞུང་གི་གཤམ་གསལ་མི་ལྔ་བཀའ་བློན་ཏུ་བསྐོས་ཡོད། དཱ་ཆིང་བ་ཐུར། ཕོ་ལྷ་བ་བསོད་ནམས་སྟོབས་རྒྱལ། ང་ལུམ་སྦྱར་གསུམ། (ང་ཕོད། ལུམ་པ་བ། སྦྱར་ར་པ།)

 ང་ལུམ་སྦྱར་གསུམ། 
ང་ཕོད་རྡོ་རྗེ་རྒྱལ་པོ་དང་།  གུང་ལུམ་པ་བ་བཀྲིས་རྒྱལ་པོ། སྦྱར་ར་བ་བློ་གྲོས་རྒྱལ་པོ་བཅས་གསུམ་སྟེ་རབ་བྱུང་བཅུ་གཉིས་པའི་ལྕགས་བྱི་༡༧༢༠ལོའི་ཟླ་༩པའི་ཚེས་༡༤ཉིན་ཏཱ་ལའི་བླ་མ་སྐུ་ཕྲེང་བདུན་པ་བསྐལ་བཟང་རྒྱ་མཚོ་གསེར་ཁྲིར་མངའ་སྲོལ།  ལྕགས་གླང་༡༧༢༡ལོ་མངའ་རིས་སྐོར་གསུམ་གྱི་གཙོ་བོ་ཁང་ཆེན་བསོད་ནམས་རྒྱལ་པོ་（དའི་ཆིང་བཱ་དུར）དང་།  ང་ཕོད་རྡོ་རྗེ་རྒྱལ་པོ།  ལུམ་པ་བཀྲ་ཤིས་རྒྱལ་པོ།  སྦྱར་ར་བློ་གྲོས་རྒྱལ་པོ།  ཕོ་ལྷ་བསོད་ནམས་སྟོབས་རྒྱས་བཅས་བཀའ་བློན་དུ་བསྐོས་པའི་གཙོ་བོ་དའི་ཆིང་བཱ་དུར་དང་།  ང་ཕོད་་པར་སི་ཞེས་པའི་ཆོ་ལོ་གནང་།  བཀའ་བློན་རྣམས་ནས་སྲིད་དབང་ལོ་བདུན་བསྐྱངས་རིང་ཕན་ཚུན་དད་མོས་དང་། ཉེ་ཕྱོགས་སོགས་ཀྱི་རྐྱེན་པས་རིམ་བཞིན་མི་མཐུན་པར་གྱུར་ཏེ་དའི་ཆིང་བཱ་དུར་དང་།  ཕོ་ལྷ་བས་དའི་ཆིང་ལ་དོགས་ཟོན་དགོས་ཚུལ་ཞུས་ཀྱང་དའི་ཆིང་ལ་དོགས་ཟོན་དགོས་ཚུལ་ཞུས་ཀྱང་དའི་ཆིང་གིས་དོ་སྣང་མ་བྱས་ཤིང་།  དུས་དེར་གོང་མ་གསུང་ཊེང་གིས་དའི་ཆིང་བཱ་དུར་ལ་ཤེལ་གྱི་ཐམ་ག་སོགས་གཟེངས་བསྟོད་ཀྱི་བཀས་མངགས་བློན་ཆེན་གཉིས་བཅས་བཏང་བ་ལྷ་སར་མ་འབྱོར་སྔོན་ང་ལུམ་སྦྱར་གསུམ་སོགས་ཀྱིས་དའི་ཆིང་བཱ་དུར་མེད་པ་བཟོ་བར་བརྩམས་（ཕོ་ལྷ་བ་གཙང་དུ་འཁོར་ཞག་ཐོན་ནས་བསྡད་མེད）མེ་ལུག（༡༧༢༧）ལོའི་ཟླ་༦ཚེས་༡༨ཉིན་ང་ལུམ་སྦྱར་གསུམ་གྱིས་ལྷ་སའི་གཙུག་ལག་ཁང་གི་སྒོ་མཆོར་གྱི་ཡང་སྟེང་ཚོམས་ཆེན་ཁམས་གསུམ་ནའི་དའི་ཆིང་ལ་སྙན་ཞུ་རིང་པོ་ཞིག་ཕུལ་བར་གཟིགས་བཞིན་པའི་དུས་སུ་ང་ལུམ་སྦྱར་གསུམ་དང་།  ཁོང་ཚོའི་ཁོངས་མིས་གྲི་རུབ་བརྒྱབ་སྟེ་བཀྲོངས་པ་མ་ཟད། ཕྱི་རོལ་དུ་ཡོད་པའི་ཞབས་ཕྱི་དང་། མཛོད་པ། རི་མོ་མཁན་སོགས་ཀྱང་བསད།  དའི་ཆིང་གིས་བཞུགས་གནས་ཕུན་ཚོགས་རབ་བརྟན་དཔལ་འབྱོར་དུ་བཙུན་མོ་ཆེ་ཆུང་གཉིས་བཀྲོངས་པ་སོགས་བྱས་ཏེ་ང་ལུམ་སྦྱར་གསུམ་ནས་གོང་གཡུང་ཊེང་ལ་དའི་ཆིང་གིས་ཏཱ་ལའི་བླ་མར（སྐུ་ཕྲེང་བདུན་པར）དད་གུས་ཕྲ་མོ་ཙམ་་ཡང་མེད་པ་དང་། བོད་ཀྱི་སྲིད་དབང་ངན་འབྲེལ།  རྒྱ་གར་རྒྱལ་པོ་དང་འབྲེལ་བ་བྱས་པ་སོགས་ཀྱི་ཉེས་པ་བགྲངས་པའི་སྙན་ཞུ་ཕུལ།  ཁོ་ཚོས་སྲིད་དབང་བཟུང་ནས་གོང་མའི་རྒྱབ་སྐྱོར་ཡོང་བར་རེ་བ་ཞུས།
 ༼དུང་དཀར་ཚིག་མཛོད་ཆེན་མོ་༽ནས་བཏུས།
Category:དུང་དཀར་ཚིག་མཛོད་ཆེན་མོ་